b'\n_START_ARTICLE_\nHeikki Sappinen\n_START_PARAGRAPH_\nHeikki Juhani Sappinen (s. 5. lokakuuta 1946 Turku) on entinen suomalainen telinevoimistelija._NEWLINE_M\xc3\xa9xicon 1968 olympialaisissa Sappinen sijoittui joukkuekilpailussa kymmenenneksi, 12-ottelussa 40:nneksi ja erikoistelineill\xc3\xa4 parhaimmillaan renkailla 23:nneksi. MM-kilpailuihin h\xc3\xa4n osallistui vuosina 1966 ja 1970 sek\xc3\xa4 EM-kilpailuihin vuonna 1967._NEWLINE_Sappinen edusti kotimaassa Turun Urheiluliittoa. H\xc3\xa4n voitti Suomen mestaruuden moniottelussa vuonna 1969, permannolla vuosina 1964 ja 1970 sek\xc3\xa4 renkailla ja hypyss\xc3\xa4 vuosina 1968 ja 1970. H\xc3\xa4nen is\xc3\xa4ns\xc3\xa4 Simo Sappinen oli tunnettu voimistelun j\xc3\xa4rjest\xc3\xb6ihminen. H\xc3\xa4nen sisarensa Tuovi Cochrane ja Marja Ekman sek\xc3\xa4 serkkunsa Anneli Sappinen olivat my\xc3\xb6s maaotteluvoimistelijoita.'